Március 26.

Névnapok: Emánuel + Dumáta, Dusán, Dusánka, Emanuéla, Immánuel, Lara, Larissza, Lehel, Leonóra, Mandel, Manó, Mánuel, ,Manuella, Manuéla, Maxima, Mendel, Tormás, Torna, Torontál, Turul

Események

Politikai események

 752 – II. (III.) István pápa megválasztása
 1924 – Olaszország annektálja Fiumét és megszünteti az ott még 1920-ban kikiáltott Fiumei Szabadállamot.
 1945 – Pusztító brit-amerikai légitámadás Szombathely rendező pályaudvara és más vasúti létesítményei ellen.

 1971 – Kelet-Pakisztán független állammá alakul, Banglades néven.
 1975 – A Vietnámi Köztársasági Hadsereg a dél-vietnámi Huế városnál súlyos vereséget szenved a Vietkongtól.
 1975 – életbe lép a Biológiai- és toxinfegyver-tilalmi egyezmény.

Tudományos és gazdasági események

 1956 – 10 szocialista ország, köztük Magyarország megalapítja a Dubnai Egyesített Atomkutató Intézetet.
 2009 – Második útjára indul a Nemzetközi Űrállomásra a magyar származású űrturista, Simonyi Károly.

Kulturális események

Irodalmi, színházi és filmes események

Zenei események

Sportesemények

Formula–1
 1989 –  brazil nagydíj, Jacarepagua - Győztes: Nigel Mansell  (Ferrari)
 1995 –  brazil nagydíj, Interlagos - Győztes: Michael Schumacher  (Benetton Renault)
 2000 –  brazil nagydíj, Interlagos - Győztes: Michael Schumacher  (Ferrari)
 2017 –  ausztrál nagydíj,Melbourne Grand Prix Circuit - Győztes:Sebastian Vettel  (Ferrari)

Egyéb események

Születések 
 1554 – Charles mayenne-i herceg, a Guise-ház tagja, a Szent Liga vezetője a francia vallásháborúkban († 1611)
 1753 – Benjamin Thompson (Rumford gróf) angol-amerikai fizikus, feltaláló, természetfilozófus († 1814)
 1799 – Stanisław Worcell, lengyel politikus, politikai gondolkodó, Kossuth Lajos barátja († 1857)
 1817 – Szoboszló József magyar matematikus († 1881)
 1840 – George Smith angol régész, aki megtalálta és lefordította a Gilgames-eposz hiányzó töredékét († 1876)
 1845 – Pap Béla magyar katonatiszt, altábornagy és honvédelmi miniszter († 1911)
 1874 – Robert Lee Frost négyszeres Pulitzer-díjas amerikai költő († 1963)
 1875 – Li Szin Man dél-koreai politikus, hazája első elnöke († 1965)
 1895 – Kövér János földbirtokos, országgyűlési képviselő († 1960)
 1903 – Gözsy Béla erdélyi magyar gyógyszerész († 1979)
 1905 – Viktor Frankl osztrák neurológus és pszichiáter († 1997)
 1911 – Tennessee Williams amerikai író, drámaíró († 1983)
 1912 – Thurzó Gábor (er. Rutterschmidt Károly) háromszoros József Attila-díjas  magyar író, kritikus, műfordító († 1979)
 1913 – Erdős Pál a 20. század egyik legkiemelkedőbb magyar matematikusa, az MTA tagja († 1996)
 1915 – Serge Pozzoli francia autóversenyző († 1992)
 1918 – Basilides Zoltán magyar színész († 1988)
 1919 – Zsoldos Imre magyar trombitaművész, zenekarvezető († 1985)
 1925 – Pierre Boulez francia zeneszerző, karmester († 2016)
 1926 – Kallós Zoltán kétszeres Kossuth-díjas magyar néprajzkutató, népdalgyűjtő, a nemzet művésze († 2018)
 1931 – Leonard Nimoy amerikai színész („Mr. Spock” alakítója), rendező, fotóművész († 2015)
 1933 – Renato Pirocchi olasz autóversenyző († 2002)
 1934 – Alan Arkin Oscar-díjas amerikai színész († 2023)
 1934 – Harkányi Endre Kossuth-díjas magyar színész
 1940 – James Caan amerikai színész († 2022)
 1941 – Lella Lombardi (Maria Grazia Lombardi) olasz autóversenyző († 1992)
 1941 – Richard Dawkins brit etológus
 1942 – Litkey Bence többszörös magyar bajnok vitorlázó († 2011)
 1944 – Diana Ross amerikai énekesnő, színésznő
 1947 – Esze Jenő zongoraművész, zeneszerző, zenepedagógus, a „könnyűzene elméletének atyja”, a Fantázia Szalonzenekar létrehozója
 1948 – Steven Tyler amerikai énekes, zenész (Aerosmith) 
 1951 – Deák András épületgépész, politikus, országgyűlési képviselő († 2007)
 1952 – Didier Pironi francia autóversenyző († 1987)
 1952 – Dzsupin Ibolya magyar színésznő
 1953 – Frankl Péter magyar matematikus és zsonglőr
 1955 – Németh Nóra magyar színésznő
 1958 – Elio De Angelis olasz autóversenyző († 1986)
 1960 – Jennifer Grey amerikai táncosnő, színésznő („Dirty Dancing”) 
 1962 – John Stockton visszavonult hivatásos amerikai kosárlabdázó, a Utah Jazz egykori irányítója 
 1964 – Martin Donelly (Hugh Peter Martin Donnelly) brit autóversenyző
 1966 – Kollár-Klemencz László magyar tájrendező-kertépítő mérnök, filmrendező, forgatókönyvíró, zenész.
 1966 – Lengyel Kati magyar színésznő
 1966 – Michael Imperioli amerikai színész, forgatókönyvíró, rendező
 1968 – Tóth Imre magyar történész, múzeumigazgató, egyetemi docens
 1970 – Lénárt László magyar színész
 1970 – Martin McDonagh brit drámaíró, rendező
 1972 – Kácsor Zsolt magyar író 
 1973 – Széles Tamás magyar színész, ókatolikus lelkész
 1973 – Larry Page amerikai üzletember, a Google egyik alapító-tulajdonosa
 1977 – Sandro Viana brazil atléta
 1983 – Jay Sean angol-indiai énekes
 1983 – Juan van Deventer dél-afrikai sprinter
 1984 – Savanyu Gergely magyar színész
 1985 – Matt Grevers amerikai úszó
 1985 – Keira Knightley angol színésznő
 1989 – Tigran Vardanján magyar színekben versenyző orosz műkorcsolyázó
 1992 – Nagy Konrád rövidpályás gyorskorcsolyázó
 1997 – Wenyen Gabriel dél-szudáni-amerikai kosárlabdázó

Halálozások 
 1130 – I. Sigurd norvég király (* 1089)
 1212 – I. Sancho portugál király (* 1154)
 1804 – Kempelen Farkas magyar mérnök, feltaláló (* 1734)
 1814 – Joseph Ignace Guillotin francia orvos, a guillotine bevezetője (Nem ő találta fel.) (* 1738)
 1827 – Ludwig van Beethoven német zeneszerző (* 1770)
 1875 – Kriza János magyar néprajzkutató, költő (* 1811)
 1902 – Cecil Rhodes, angol születésű dél-afrikai közgazdász, üzletember,politikus. (* 1853)
 1918 – Cezar Antonovics Kjui orosz hadmérnök, zeneszerző, zenekritikus, az „orosz ötök” tagja (* 1835)
 1925 – Hugo Bettauer osztrák író (* 1872) 
 1933 – Kürschák József magyar matematikus, az MTA tagja, az algebra kiemelkedő tudósa (* 1864)
 1945 – David Lloyd George brit politikus, 1916–22-ig a Brit birodalom hadügyminisztere, miniszterelnöke (* 1863)
 1945 – Borisz Mihajlovics Saposnyikov szovjet marsall (* 1882)
 1946 – Barbu Știrbey román kormányfő (* 1872)
 1957 – Édouard Herriot francia politikus (* 1872).
 1975 – Könyves Tóth Erzsi Jászai Mari-díjas magyar színésznő (* 1904)
 1976
 Lin Jü-tang kínai író, eredeti művei és klasszikus kínai szövegfordításai nagyon népszerűvé tették Nyugaton (* 1895)
 Meixner Emil magyar földbirtokos, gazdálkodó, országgyűlési képviselő (* 1892)
 1983 – Anthony Blunt brit történész, egyetemi tanár, szovjet kém, a „Cambridge-i ötök” egyike (* 1907)
 1984 – Sékou Ahmad Touré guineai politikus, költő (* 1922)
 1989 – Vajda Dezső magyar színész, operaénekes, érdemes művész (* 1922) 
 1992 – Borbereki-Kovács Zoltán magyar festő- és szobrászművész (* 1907)
 1995 – Eric Lynn Wright - (EAZY E) amerikai rapper (* 1964)
 2006 – Béres József Széchenyi-díjas kutató, a Béres-csepp feltalálója (* 1920)
 2007 – Heinz Schiller svájci autóversenyző (* 1930)
 2010 – Bartos Tibor magyar műfordító, irodalomtörténész és szótárszerkesztő (* 1933)
 2011 – Faragó Sári magyar színésznő (* 1943)
 2015 – Dömölky János Balázs Béla-díjas magyar filmrendező, rendező, egyetemi tanár (* 1938)
 2018 – Demján Sándor, magyar üzletember, vállalkozó (* 1943)
 2019 – Martin Miklós, olimpiai bajnok magyar vízilabdzázó (* 1931)
 2021 – Moldován Domokos magyar etnográfus, filmrendező (* 1943)

Nemzeti ünnepek, emléknapok, világnapok 
 Bangladesi Népi Köztársaság nemzeti ünnepe a függetlenség napja, (1971)
 Mali: a demokrácia és Moussa Traoré rezsimje mártírjainak napja
 A dokumentumszabadság világnapja 2008 - tól
 Az epilepsziások melletti kiállás és szolidaritás napja (Purple Day – Lila Nap) (Az epilepszia világnapja február 14-én van, a Lila Nap a támogatás napja.)

Jegyzetek

Március napjai